WALKMAN Ръководство на потребителя
Принтиране
Начална страница > Отстраняване на неизправности > Възможни причини за симптомите > Действие

## Действие

Няма звук.

- Силата на звука е намалена до нула.

- Увеличете звука.

- Куплунгът на слушалките не е правилно свързан.

- Ако слушалките са свързани неправилно, звукът от слушалките може да е нарушен. Вмъкнете куплунга на слушалките, докато щракне на място [Подробности].

- Куплунгът на слушалките е замърсен.

- Почистете куплунга на слушалките с мека суха кърпа.

- След използване на горните решения, ако проблемът все още съществува, натиснете бутона RESET на плейъра [Подробности].

Данните не могат да се възпроизвеждат.

- Батерията е изтощена.

- Заредете батерията докрай [Подробности].

- Ако плейърът не реагира, дори след като сте заредили батериите, натиснете бутона RESET, за да рестартирате плейъра [Подробности].

- [TV Output(Video)] е зададен на [On].

- Задайте настройката на [Off] [Подробности].

- След прехвърляне чрез плъзгане и пускане в Windows Explorer, нивата на йерархията на данните не отговарят на плейъра.

- Поставете данните на точното място чрез плъзгане и пускане [Подробности].

- Прехвърлените файлове не са във формат, който може да се възпроизвежда.

- За информация относно формати, които могат да се възпроизвеждат, вижте [Подробности]. Някои файлове не могат да бъдат възпроизвеждани в зависимост от определени характеристики на файловете.

- Поставяте аудио MP4 файлове във видео папката чрез плъзгане и пускане.

- Поставете ги в папката [MUSIC] чрез плъзгане и пускане.

- Периодът за ограничение за възпроизвеждане на песента е изтекъл поради условията на абонамента и др.

- Песни с изтекъл срок за ограничение за възпроизвеждане не могат да бъдат възпроизвеждани. Обновете ги чрез софтуера, използван за прехвърляне.

Песни или снимки не могат да бъдат изтрити от плейъра.

- Не можете да изтривате песни или снимки на плейъра.

- Изтрийте ги чрез софтуера, с който сте прехвърлили данните, или Windows Explorer.

Прехвърлените данни не се показват в списъка.

- Видео и снимки в неподдържан формат може да не бъдат разпознати от плейъра и може да не се появяват в списъка [Подробности].

- Ако преименувате видео файл, който е прехвърлен от компютър на плейър, или го преместите в друга папка, той може да не бъде разпознат от плейъра и да не се появи в списъка с видео.

- Данните са били поставени на грешно място чрез плъзгане и пускане.

- Поставете данните на точното място чрез плъзгане и пускане [Подробности].

- Вградената флаш памет на плейъра е била форматирана през Windows Explorer.

- Форматирайте вградената флаш памет на плейъра [Подробности].

- USB кабелът (доставен) е бил разкачен от плейъра по време на прехвърляне на данни.

- Прехвърлете използваемите файлове обратно на компютъра и форматирайте вградената флаш памет на плейъра [Подробности].

Песните се възпроизвеждат само в ограничен диапазон на възпроизвеждане, например от един албум.

- [Playback Range] [Подробности] е зададено на [Selected Range].

- Променете настройката за диапазон на възпроизвеждане.

Генерира се шум.

- Шумопотискането е зададено на тихо място.

- Шумът е по-забележим на тихо място или в зависимост от вида на шума. Освободете шумопотискането [Подробности]. Освен това доставените слушалки са проектирани за сравнително висока чувствителност за максимална ефективност на шумопотискането на шумни места, например навън или във влак. Затова може да чувате бял шум на тихо място, дори ако освободите шумопотискането.

- Устройството излъчва радио сигнали, както ако мобилен телефон се използва близо до плейъра.

- Когато използвате устройства, подобни на мобилни телефони, дръжте ги настрана от плейъра.

- Музикалните данни, импортирани от CD и др., са повредени.

- Изтрийте данните, после ги импортирайте и прехвърлете отново. Когато импортирате данните на компютъра си, затворете всички други приложения, за да избегнете повреда на данните.

- Прехвърлените файлове не са във формат, който може да се възпроизвежда. За за повече информация, вижте [Подробности].

- Някои песни не могат да бъдат възпроизвеждани в зависимост от определени характеристики на файловете.

- Куплунгът на слушалките е замърсен.

- Почистете куплунга на слушалките с мека суха кърпа.

Функцията за шумопотискане не е ефективна.

- Функцията за шумопотискане е забранена.

- Задайте [Noise Canceling: On/Off] на [On] [Подробности].

- Използвате слушалки, различни от доставените.

- Използвайте доставените слушалки.

- Наушниците на доставените слушалки са с грешен размер или се носят неправилно.

- Променете размера на наушниците или регулирайте положението на наушниците, за да паснат плътно и удобно в ушите ви [Подробности]. Ако променяте размера на наушниците, завъртете ги, за да ги поставите здраво върху слушалките, за да не се откачат и да останат в ушите ви.

- Чувствителността на микрофона не е правилно регулирана.

- Плейърът е фабрично настроен за максимален ефект на функцията за шумопотискане. Въпреки това може да постигнете по-висока ефикасност чрез увеличаване или намаляване на чувствителността на микрофона, вграден в доставените слушалки. Регулирайте повторно на функцията за шумопотискане [Подробности].

- Плейърът се използва на тихо място.

- Функцията за шумопотискане може да не ефикасна на тихо място или в зависимост от вида на шума.

- Избраният цифров филтър не е подходящ за намаляване на околния шум на мястото.

- Задайте [Select NC Environment] на най-подходящата настройка за мястото [Подробности].

[VPT(Surround)] настройката или функцията [Clear Stereo] не действат.

- Когато извеждате към външни аудио високоговорители, като използвате поставката (не е доставена), настройката [VPT(Surround)] и функцията [Clear Stereo] може да не действат, защото плейърът е предназначен само за съвместими слушалки. Това не е повреда.

Плейърът не реагира на никой от бутоните.

- Ключът HOLD е настроен на положение HOLD.

- Плъзнете ключа HOLD на дясно към противоположната позиция [Подробности].

- В плейъра има конденз от влага.

- Изчакайте няколко часа, за да изсъхне плейъра.

- Оставащата мощност на батерията е малко или недостатъчна.

- Заредете батерията, като свържете плейъра към работещ компютър [Подробности].

- Ако заредите батерията и нищо не се промени, натиснете бутона RESET, за да рестартирате плейъра [Подробности].

- Плейърът е свързан към компютъра чрез USB връзка.

- Разкачете USB връзката, после задействайте плейъра.

Възпроизвеждането не спира.

- За този плейър няма разлика между спиране и пауза. Когато натиснете бутона , се появява и възпроизвеждането е на пауза/спира.

Силата на звука е недостатъчна.

- [AVLS (Volume Limit)] е разрешен.

- Забранете [AVLS (Volume Limit)] [Подробности].

Няма звук от десния канал на слушалките. Или звукът от десния канал се чува и от двете страни на слушалките.

- Куплунгът на слушалките не е напълно вмъкнат.

- Ако слушалките не са свързани правилно, звукът няма да се чува правилно. Пъхнете куплунга на слушалките, докато щракне [Подробности].

Възпроизвеждането спира внезапно.

- Оставащата мощност на батерията е недостатъчна.

- Заредете батерията, като свържете плейъра към работещ компютър [Подробности].

- Песни или видео файлове, които не могат да бъдат възпроизвеждани, се възпроизвеждат.

- Пуснете друга песен или видео файл.

Не се показват текстове.

- Няма данни за текстове за песента [Подробности].

- Създайте LRC файл за песента, за да се покаже текста.

- Името на файла или формата на файла са неправилни.

- Вижте [Подробности] за информация относно правилото за именуване на файлове и формата на файла.

Миниатюрите (например корици на албуми) не се показват.

- Песните от файлови формати, поддържани от плейъра, нямат информация за корици на албуми. Миниатюрите се показват само, когато песните имат информация за корица на албум, чийто файлов формат се поддържа от плейъра.

- Прехвърлете отново, като използвате Windows Media Player 11 или друг софтуер за прехвърляне.

- Имената на миниатюрите не отговарят на техния видео файл, или видеото не е на правилното място.

- Поставете JPEG файл със същото име като на видеото в папката, в папката [VIDEO].

- Ако снимките нямат миниатюри, които отговарят на файловия формат Exif, миниатюрите не могат да се покажат.

- Ако сте прехвърлили песен без информация за корица на плейъра, не можете да закачите корицата на албум към песента дори, ако я прехвърлите още веднъж заедно с нейната корица.

- Изтрийте песента от плейъра, после я прехвърлете отново на плейъра заедно с корицата на албума.

Плейърът се изключва, и после се включва отново.

- Ако възникне неизправност, плейърът се изключва и после се включва отново автоматично.

Плейърът не работи правилно.

- Компютърът е бил стартиран или рестартиран, когато плейърът е бил свързан към него.

- Рестартирайте плейъра, като натиснете бутона RESET на плейъра [Подробности]. Откачете плейъра, когато стартирате или рестартирате компютъра.

Обратно в началото